cyanic-selkie/wikianc huggingface dataset:
ভেলি পাশা মসজিদ (রেথিমনো)
স্থাপত্য
এর লম্বা এবং সম্পূর্ণভাবে টিকে থাকা মিনারটি মসজিদের চেয়ে একটু পরে তৈরি; এটিতে পাওয়া একটি শিলালিপি অনুসারে, এটি ১৭৮৯ সালে নির্মিত হয়েছিল। এটি রেথিমনোর প্রাচীনতম টিকে থাকা মিনার।   শিলালিপিতে আরও লেখা রয়েছে "ঈশ্বর মঙ্গল করুন! প্রভুর প্রতি মহিমা ও কৃতজ্ঞতা। . . আমরা একটি দান করেছি এবং মিনারটি সংস্কার করেছি যাতে আযান শোনা যায় এবং আল্লাহর রহমতের জন্য"
২০০৪ গ্রীষ্মকালীন অলিম্পিকে বাংলাদেশ
বাংলাদেশ গ্রিসের এথেন্সে অনুষ্ঠিত ২০০৪ গ্রীষ্মকালীন অলিম্পিকে তিনটি বিভাগে অংশগ্রহণের জন্য ৪ সদস্যের ক্রীড়াবিদ দল প্রেরণ করে।
চাকুলি পিঠা
চাকুলি পিঠা (ଚକୁଳି ପିଠା) একটি চ্যাপ্টা রুটিজাতীয় পিঠা যা চাল থেকে তৈরি হয়। ঐতিহ্যগতভাবে  ওড়িশা তে চাকুলি পিঠা তৈরি হয়।
এটা প্রস্তুত করতে ব্যবহার করা হয় চাল, ময়দা, মাষকলাই, অপরিশোধিত ভোজ্য তেল (বিশেষ করে ঘি বা সরিষার তেল), এবং লবণ।
খেতিয়া
খেতিয়া (Khetia) ভারতের মধ্য প্রদেশ রাজ্যের বারওয়ানি জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে খেতিয়া শহরের জনসংখ্যা হল ১৪,২৬৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে খেতিয়া এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
বাপু জাদুঘর, বিজয়ওয়াড়া
বাপু জাদুঘর (পূর্বতন: ভিক্টোরিয়া জুবিলি জাদুঘর) হল একটি প্রত্নতাত্ত্বিক জাদুঘর যা ভারতের অন্ধ্র প্রদেশ এর বিজয়ওয়াড়ার এম জি রোডে অবস্থিত৷ প্রখ্যাত চলচ্চিত্র পরিচালক, চিত্রকর, কার্টুনিস্ট এবং লেখক বাপুর স্মৃতিতে এটির নামকরণ করা হয়েছে। ভারতীয় পুরাতত্ত্ব সর্বেক্ষণ দ্বারা জাদুঘরটি রক্ষণাবেক্ষণ করা হয় এবং এখানে  হিন্দু এবং বৌদ্ধ ধর্মের  প্রতীকগুলির ভাস্কর্য, চিত্র এবং নিদর্শনগুলির বিশাল সংগ্রহ রয়েছে, যার মধ্যে কয়েকটি দ্বিতীয় এবং তৃতীয় শতাব্দী সমকালীন পুরানো। দালানের কাঠামোটি ইন্দো-ইউরোপীয় স্থাপত্যে শৈলীর এবং এটি একশো বছরেরও বেশি পুরানো।
200px|থাম্ব|right|বাপু জাদুঘর
200px|থাম্ব|right|বাপু জাদুঘরে নাজভিদ জমিদারের মূর্তি৷
ইতিহাস
১৮৮৭ সালে রানী ভিক্টোরিয়ার সুবর্ণজয়ন্তী উদযাপনের অংশ হিসাবে এই সংগ্রহশালাটি তৈরি করা হয়েছিল। ১৮৮৭ সালের ২৭ শে জুন কৃষ্ণা জেলার জেলাশাসক রবার্ট সিওয়েল এটির ভিত্তি প্রস্তর স্থাপন করেছিলেন। ১৯২১ সালে শ্রী পিংগালি ভেঙ্কাইয়া এই স্থানে গান্ধীজীকে  ত্রি-বর্ণের পতাকা উপহার দিয়েছিলেন৷ জাদুঘরটি প্রথমদিকে শিল্প প্রদর্শনী ছিল। ১৯৬২ সালে অন্ধ্র প্রদেশ সরকারের প্রত্নতত্ত্ব এবং জাদুঘর বিভাগের পৃষ্ঠপোষকতায় এটিকে প্রত্নতাত্ত্বিক যাদুঘরে রূপান্তরিত হয়েছিল।
মফিজুল ইসলাম খান কামাল
মফিজুল ইসলাম খান কামাল বাংলাদেশের মানিকগঞ্জ জেলার রাজনীতিবিদ ও মুক্তিযোদ্ধা যিনি তৎকালীন ঢাকা-৩ আসনের সংসদ সদস্য ছিলেন।
প্রাথমিক জীবন
মফিজুল ইসলাম খান কামাল মানিকগঞ্জ জেলা জন্মগ্রহণ করেন। তার স্ত্রী মৃত সুলতানা কামাল মুক্তিযোদ্ধা ছিলেন।
রাজনৈতিক জীবন
মফিজুল ইসলাম খান কামাল ১৯৬৩ সালে ছাত্রলীগের বৃহত্তর ঢাকা জেলার সহসভাপতি ছিলেন। ১৯৬৮ সালে মানিকগঞ্জ মহকুমা আওয়ামী লীগের সাংগঠনিক সম্পাদক হিসেবে দায়িত্ব পালন করেন। ১৯৭১ সালের স্বাধীনতা যুদ্ধে অংশ নিয়ে মুজিব বাহিনীর তৎকালীন মানিকগঞ্জ মহকুমা কমান্ডার হিসেবে দায়িত্ব পালন করেন।
১৯৭৩ সাল থেকে ১৯৭৮ সাল পর্যন্ত তিনি মানিকগঞ্জ মহকুমা আওয়ামী লীগের সাধারণ সম্পাদক ও ১৯৭৮ থেকে ১৯৮১ সাল পর্যন্ত মানিকগঞ্জ মহকুমা আওয়ামী লীগের সভাপতি হিসেবে দায়িত্ব পালন করেন। ১৯৮১ সালে থেকে ১৯৯২ সাল পর্যন্ত আওয়ামী লীগের কেন্দ্রীয় কমিটির সমাজ কল্যাণ সম্পাদক হিসেবে দায়িত্ব পালন করেন।
১৯৯২ কামাল হোসেন গণফোরাম গঠন করলে তিনি কেন্দ্রীয় কমিটির নির্বাহী সভাপতি হিসেবে দায়িত্বপালন করে ১৭ ফেব্রুয়ারি ২০১৮ সালে সাংবাদিক সম্মেলন করে দল ত্যাগ করলেও পরে দলে ফেরেন।
১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে, ১২ জুন ১৯৯৬ সালের সপ্তম, ২০০৮ সালের নবম ও ২০১৮ সালের একাদশ জাতীয় সংসদ নির্বাচনে গণফোরামের প্রার্থী হিসেবে মানিকগঞ্জ-৩ আসন থেকে পরাজিত হয়ে ছিলেন।
শয়নযান
শয়নযান একধরনের রেল যাত্রীবাহী কোচ যেখানে শোয়ার জন্য যাত্রীদের বিছানার ব্যবস্থা করা হয়। এটি প্রথম যুক্তরাজ্য ও মার্কিন যুক্তরাষ্ট্রে ব্যবহৃত হলেও পরবর্তীকালে এটি বিভিন্ন জায়গায় ছড়িয়ে গিয়েছে।
ভারত
শয়নযান ভারতীয় রেলের সবচেয়ে প্রচলিত কোচ এবং একটি ট্রেন রেকে দশ বা তার বেশি শয়নযান থাকতে পারে। এর প্রস্থ বরাবর ৩টি ও দৈর্ঘ্য বরাবর ২টি শোয়ার বার্থ বর্তমান। এগুলি প্রতি কোচে ৭২ জন যাত্রীকে বহন করে।
এছাড়া এসি কোচগুলিতেও শোয়ার ব্যবস্থা থাকে। ফুল এসি প্রথম শ্রেণিতে ৮টি কেবিন ও ৪-৫টি কুপ বর্তমান এবং হাফ এসি প্রথম শ্রেণিতে ৩টি কেবিন ও ১টি কুপ বর্তমান। এসি ২ টায়ারে শোয়ার বার্থগুলি ৬টি বে (bay) এবং ২টি টায়ারে (tier) বিন্যস্ত। এসি ৩ টায়ারে ৮টি বে এবং প্রস্থ বরাবর ৩টি টায়ার ও দৈর্ঘ্য বরাবর ২টি টায়ার বর্তমান।
মিহরেট টপচাগিচ
মিহরেট টপচাগিচ (জন্ম: ২১ জুন ১৯৮৮) হলেন একজন বসনীয় পেশাদার ফুটবলার, যিনি বর্তমানে লিথুয়ানীয় আ লাইগার চ্যাম্পিয়ন দল এফকে সুদুভার হয়ে একজন আক্রমণভাগের খেলোয়াড় হিসাবে খেলছেন। তিনি ১৯৯৪ সালে অস্ট্রিয়ায় ফুটবল খেলতে শুরু করেছিলেন।
পেশা
২০১৬ সালের ১৯শে জানুয়ারি তারিখে, টপচাগিচ ১৮ মাসের জন্য রাইনডর্ফ আলটাচের সাথে একটি চুক্তি স্বাক্ষর করে অস্ট্রিয়ায় ফিরে আসেন। ২০১৮ সালের গ্রীষ্মে, তিনি লিথুয়ানীয় ক্লাব এফকে সুদুভার সাথে চুক্তিবদ্ধ হন।
ক্লোবার
ক্লোবার (Clobber) হল একটি বিমূর্ত কৌশল খেলা যা ২০০১ সালে সম্মিলিত গেম থিওরিস্ট মাইকেল এইচ অ্যালবার্ট, জেপি গ্রসম্যান এবং রিচার্ড নোয়াকোস্কি দ্বারা উদ্ভাবিত হয়েছিল। এটি পরবর্তীকালে অন্যদের মধ্যে এলউইন বার্লেক্যাম্প এবং এরিক ডেমাইন দ্বারা অধ্যয়ন করা হয়েছে। ২০০৫ সাল থেকে, এটি কম্পিউটার অলিম্পিয়াডের একটি ইভেন্ট।
বিস্তারিত
ক্লোবার দুটি খেলোয়াড়ের সাথে সবচেয়ে ভাল খেলা হয় এবং খেলতে গড়ে ১৫ মিনিট সময় নেয়। এটি ৮ বছর এবং তার বেশি বয়সীদের জন্য প্রস্তাবিত। এটি সাধারণত একটি আয়তক্ষেত্রাকার সাদা এবং কালো চেকারবোর্ডে খেলা হয়। খেলোয়াড়রা পালা করে তাদের নিজেদের একটি টুকরোকে একটি অর্থোগোনালি সংলগ্ন বিপরীত অংশে নিয়ে যায়, এটিকে গেম থেকে সরিয়ে দেয়। গেমের বিজয়ী হল সেই খেলোয়াড় যে শেষ চালটি করে (অর্থাৎ যার প্রতিপক্ষ নড়াচড়া করতে পারে না)।
গেমটি শুরু করতে, চেকারবোর্ডের প্রতিটি স্কোয়ার একটি পাথর দ্বারা দখল করা হয়। সাদা বর্গাকার উপর সাদা পাথর এবং কালো স্কোয়ারের উপর কালো পাথর বসানো হয়েছে। সরানোর জন্য, খেলোয়াড়কে অবশ্যই তার নিজের পাথরের একটি তুলে নিতে হবে এবং একটি প্রতিপক্ষের পাথরকে পার্শ্ববর্তী বর্গক্ষেত্রে অনুভূমিকভাবে বা উল্লম্বভাবে "ক্লোবার" করতে হবে। একবার প্রতিপক্ষের পাথরটি ক্লোবার হয়ে গেলে, এটি অবশ্যই বোর্ড থেকে সরানো হবে এবং সরানো পাথর দ্বারা প্রতিস্থাপিত হবে। যে খেলোয়াড়, তাদের পালা, নড়াচড়া করতে অক্ষম, খেলা হারায়।
বৈকল্পিক
গণনামূলক খেলায় (যেমন, কম্পিউটার অলিম্পিয়াড ), ক্লোবার সাধারণত ১০x১০ বোর্ডে খেলা হয়। টুকরাগুলির প্রাথমিক বিন্যাসেও ভিন্নতা রয়েছে। আরেকটি রূপ হল ক্যানিবাল ক্লোবার, যেখানে একটি পাথর কেবল প্রতিপক্ষের পাথরই নয় তার মালিকের অন্যান্য পাথরও ধরতে পারে। ক্লোবারের চেয়ে ক্যানিবাল ক্লোবারের একটি সুবিধা হল যে একজন খেলোয়াড় কেবল জিততে পারে না, তবে অ-তুচ্ছ ব্যবধানে জিততে পারে। ক্যানিবাল ক্লোবার ২০০৩ সালের গ্রীষ্মে ইঙ্গো আলথোফার দ্বারা প্রস্তাবিত হয়েছিল। ২০১৫ সালে ইঙ্গো আলথোফারের দ্বারা প্রস্তাবিত আরেকটি রূপ হল সান জেগো: এখানে টুকরোগুলো ক্লোবার করা হয় না, তবে টাওয়ারে স্তুপ করা হয়। প্রতিটি টাওয়ার তার উপরে অংশ সহ খেলোয়াড়ের অন্তর্গত। শেষে সর্বোচ্চ টাওয়ারের খেলোয়াড়কে বিজয়ী ঘোষণা করা হয়। ড্র সম্ভব।
এশীয় ডোরা টেংরা
এশীয় ডোরা টেংরা (বৈজ্ঞানিক নাম: Mystus vittatus) (ইংরেজি: Asian Striped Catfish) হচ্ছে Bagridae পরিবারের Mystus গণের একটি স্বাদুপানির মাছ।
বর্ণনা
দেহ লম্বা ও চাপা। মাথা অবতল, মাথার উপর মাঝ বরাবর খাজটি ছোট। দেহ সাধারণত ধূসর রূপালী থেকে উজ্জ্বল সোনালী বর্ণের এবং ফ্যাকাসে নীল বা গাঢ় বাদামী থেকে কালো লম্বালম্বি ৫টি ডোরা পার্শ্বে, ৩টি ডোরা পার্শ্বরেখা অঙ্গের উপরে এবং ২টি রেখা নিচে অবস্থিত।
বিস্তৃতি
এই প্রজাতির মাছ বাংলাদেশ, ভারত, শ্রীলঙ্কা, নেপাল, পাকিস্তান, মায়ানমার সহ সমগ্র ভারতীয় উপমহাদেশে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
কুয়েত সরকার
কুয়েত সরকার আমিরাত শাসনব্যবস্থার অন্তর্গত। এটি একটি নিযুক্ত বিচার বিভাগ, নিযুক্ত সরকার (আল সাবাহ পরিবারের আধিপত্য), এবং নামমাত্র নির্বাচিত সংসদ নিয়ে গঠিত রাজনৈতিক ব্যবস্থা।
নির্বাহী বিভাগ
কুয়েতের সংবিধান ১৯৬২ সালের ১৭ই নভেম্বর অনুমোদন লাভ করে এবং জারি করা হয়।
সরকার
প্রধানমন্ত্রী মন্ত্রিসভার মন্ত্রীদের নির্বাচন করেন, যাদেরকে নিয়ে সরকার গঠিত হয়। প্রধানমন্ত্রী শাসক পরিবারের একজন সদস্য এবং আমির কর্তৃক নিয়োগপ্রাপ্ত।
আমির
১৯৬১ সালের সংবিধানে আমিরের ক্ষমতা বর্ণনা করা হয়েছে। তার ক্ষমতার মধ্যে রয়েছে প্রধানমন্ত্রী নিয়োগ প্রদান যিনি মন্ত্রিসভার মন্ত্রীদের নির্বাচন করেন। আমিরের মৃত্যুর পর যুবরাজ ক্ষমতা অধিগ্রহণ করেন।
বিচার বিভাগ
কুয়েতের আইন ব্যবস্থা সরকারের থেকে স্বাধীন নয়। আমি সকল বিচারকদের নিয়োগ দেন এবং অনেক বিচারক মিশরের নাগরিক। কুয়েতের প্রতিটি প্রশাসনিক জেলায় একটি করে সামারি আদালত (ট্রাফিক আদালত বা প্রশাসনিক আদালতের মত এক বা একাধিক বিভাগ সংবলিত কোর্টস অব ফার্স্ট ইনস্ট্যান্স); আপিল আদালত, ক্যাসেশন আদালত এবং সাংবিধানিক আদালত থাকে। সাংবিধানিক আদালত সংবিধানের ব্যাখ্যা করে এবং আইনের সাংবিধানিকতা সম্পর্কিত বিরোধসমূহ মোকাবেলা করে। কুয়েতে দেওয়ানি আইন ব্যবস্থাও রয়েছে।
আইন বিভাগ
কুয়েতের আইনসভা হল জাতীয় পরিষদ, যা ১৯৬৩ সালে প্রতিষ্ঠিত হয়। এই আইনসভার পূর্বসূরি ১৯৩৮ সালের জাতীয় পরিষদ আনুষ্ঠানিকভাবে ১৯৩৯ সালে বিলুপ্ত হয়ে যায় যখন সুলাইমান আল-আদাসানি অন্যান্য পরিষদ সদস্যদের স্বাক্ষরিত একটি চিঠিতে ইরাকের রাজা গাজীকে সম্বোধন করে কুয়েতকে অবিলম্বে ইরাকে অন্তর্ভুক্ত করার অনুরোধ জানান। আইনসভার বণিক সদস্যরা আহমদ আল-জাবের আল-সাবাহর কাছ থেকে তেলের টাকা তোলার চেষ্টা করার পরে এই দাবিটি আসে। এই পরামর্শটি তিনি প্রত্যাখ্যান করেছিলেন এবং যার ভিত্তিতে তিনি ১৯৩৯ সালে আইনসভার সদস্যদের বিরুদ্ধে কঠোর ব্যবস্থা নেন এবং তাদের গ্রেফতার করেন।
জাতীয় পরিষদে ৫০ জন পর্যন্ত সংসদ সদস্য থাকতে পারে। ডেপুটিরা চার বছরের মেয়াদের জন্য একটি অ-হস্তান্তরযোগ্য ভোট দ্বারা নির্বাচিত হয়। মন্ত্রিসভার সদস্যরাও ডেপুটি হিসেবে সংসদে বসেন। সংবিধান মন্ত্রিসভার আকার ১৬-এ সীমাবদ্ধ করে দিয়েছে। মন্ত্রিসভার মন্ত্রীদের নিম্নলিখিত দুটি ব্যতিক্রম ছাড়া নির্বাচিত সংসদ সদস্যদের মত অধিকার রয়েছে: (ক) তারা কমিটির কাজে অংশগ্রহণ করে না, এবং (খ) মন্ত্রিসভার একজন সদস্যের বিরুদ্ধে অনাস্থা ভোট হলে তারা ভোট দিতে পারে না। ২০০১ সালে, নাথান জে. ব্রাউন দাবি করেন যে কুয়েতের জাতীয় পরিষদ আরব বিশ্বের সবচেয়ে স্বাধীন সংসদ। ২০০৯ সালে ইসরায়েলি পণ্ডিত এরান সেগাল দাবি করেন যে এটি মধ্যপ্রাচ্যের অন্যতম "সবচেয়ে শক্তিশালী" সংসদ।
উপসাগরীয় যুদ্ধ
১৯৯০-১৯৯১ সালে উপসাগরীয় যুদ্ধের সময় সাদ্দাম হুসাইন কুয়েতকে ইরাকের ১৯তম প্রদেশ (কুয়েত গভর্নরেট নামে পরিচিত) ঘোষণা করে। ফলে আলি হাসান আল-মাজিদ সেখানকার গভর্নর হন এবং মূল সরকার থেকে দায়িত্ব গ্রহণ করেন।
পুষ্যবর্মণ
পুষ্যবর্মণ (রাজত্বকাল ৩৫০-৩৭৪ খ্রিস্টাব্দ) কামরূপ রাজ্য শাসনকারী বর্মণ রাজবংশের প্রতিষ্ঠাতা ও প্রথম রাজা ছিলেন।
পরিচিতি
আসামের ডুবি ও নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে জানা যায় যে, বর্মণ রাজবংশের প্রতিষ্ঠাতা ছিলেন পুষ্যবর্মণ। এই লিপিতে তাঁকে নরকাসুর, ভগদত্ত ও বজ্রদত্ত নামক পৌরাণিক চরিত্রগুলিরর বংশধর বলে উল্লেখ করা হয়েছে। অরুণ ভট্টাচার্য্যের মতে, পুষ্যবর্মণ গুপ্ত সম্রাট সমুদ্রগুপ্তের সমসাময়িক ছিলেন। নিধানপুর তাম্রলিপি থেকে জানা যায় যে, তাঁর পুত্রের নাম ছিল সমুদ্রবর্মণ।
আর্মেনিয়া–পর্তুগাল সম্পর্ক
ইতিহাস
১৯২০ সালের ১০ই আগস্ট আনুষ্ঠানিকভাবে আর্মেনিয়াকে স্বীকৃতি দেয় পর্তুগাল। স্বীকৃতিপত্রে পর্তুগাল উল্লেখ করে যে এ স্বীকৃতিপ্রদানের মাধ্যমে "সম্মানের দৃঢ় বন্ধনেই শুধু যুক্ত হওয়া নয়, বরং বাহ্যিক আগ্রাসনের বিরুদ্ধে আত্মরক্ষা এবং আঞ্চলিক ঐক্য ও আর্মেনিয়ার রাজনৈতিক স্বাধীনতা প্রদান করা হয়েছে..."
প্রবাসী
পর্তুগালে বসবাসকারী উল্লেখযোগ্য আর্মেনিয় ব্যক্তিত্ব হলেন ক্যালোউস্তে গুলবেনকিয়ান। তিনি একজন বিত্তবান আর্মেনিয় ব্যবসায়ী ছিলেন। ব্যবসার সাথে সাথে মানবহিতৈষি কাজের সাথেও তিনি যুক্ত ছিলেন। লিসবনে তিনি নিজের ব্যবসার সদর দপ্তর স্থাপন করেন। তিনি একটি আন্তর্জাতিক চ্যারিটি প্রতিষ্ঠান গঠন করেন। লিসবনে অবস্থিত সংগঠনটির নাম ক্যালোউস্তে গুলবেনকিয়ান ফাউন্ডেশন। তিনি মুসে ক্যালোউস্তে গুলবেনকিয়ানও স্থাপন করেন।
রাজনৈতিক ও অর্থনৈতিক সম্পর্ক
আর্মেনিয় পররাষ্ট্রমন্ত্রী ভারদান অসকানিয়ান ২০০০ সালের নভেম্বর মাসে লিসবন সফর করেন। সেখানে তিনি পর্তুগিজ রাষ্ট্রপতি জর্জ স্যামপাইও, পররাষ্ট্রমন্ত্রী জাইমে গামার সাথে সাক্ষাৎ করেন। ২০০১ সালের ১০ই জুলাই রাষ্ট্রপতি রবার্ট কোচারিয়ান বলেন যে আর্মেনিয়া পর্তুগালের সাথে সম্পর্কোন্নয়ন করাকে সর্বাধিক গুরুত্ব প্রদান করা হয়। আর্মেনিয় পররাষ্ট্রমন্ত্রী ভারদান ওসকানিয়ান দ্বিপাক্ষিক অর্থনৈতিক সম্পর্ক উন্নয়নের লক্ষ্যে ২০০১ সালের ১১ই জুলাই পর্তুগিজ ডেলিকেটের সাথে সাক্ষাৎ করেন। পর্তুগিজ পার্লামেন্টের স্পিকার জোয়া বস্কো মোতা আমারাল ২০০২ সালের ১৯শে জুন আর্মেনিয় রাষ্ট্রদূতের সাথে আর্মেনিয়-পর্তুগিজ আন্তঃপার্লামেন্টারি সম্পর্ক দৃঢ়করণ বিষয়ে কথা বলেন।
কাদিশা উপত্যকা
থাম্ব| বশররি কাদিশা উপত্যকা ( وادي قاديشا), কাদিশা গর্জ বা ওয়াদি কাদিশা নামেও পরিচিত ( Ouadi Qadisha), এটি লেবাননের উত্তর প্রদেশের বাশাররি এবং জঘর্তা জেলার মধ্যে অবস্থিত একটি গিরি উপত্যকা। ত্রিপোলিতে পৌঁছানোর সময় উপত্যকাটি কাদিশা নদী দ্বারা খোদাই করা হয়েছিল, যা নাহর আবু আলী নামেও পরিচিত ছিল। আরামাইক ভাষায় কাদিশা অর্থ "পবিত্র", এবং উপত্যকাকে কখনও কখনও পবিত্র উপত্যকা বলা হয়। এটি বহু শতাব্দী ধরে খ্রিস্টান সন্ন্যাসী সম্প্রদায়কে আশ্রয় দিয়েছে। উপত্যকাটি উত্তর লেবাননের মাউন্ট আল-মাকমলের পাদদেশে অবস্থিত।
মানুষের বসতি দখল, অবৈধ নির্মাণ এবং অসামঞ্জস্যপূর্ণ সংরক্ষণ কার্যক্রমের কারণে উপত্যকার অখণ্ডতা ঝুঁকির মধ্যে রয়েছে। যদিও এটি এখনও ইউনেস্কোর "বিপদাপন্নের" তালিকায় নেই, তবে ক্রমাগত লঙ্ঘনের ফলে এই পদক্ষেপ হতে পারে বলে সতর্কতা জারি করা হয়েছে।
ভূগোল
পবিত্র নদী, নাহর কাদিশা, "সিডারস অফ গড" বনের সামান্য নীচে একটি গুহায় তার উৎস থেকে ৩৫ কিলোমিটার পর্যন্ত উপত্যকার মধ্য দিয়ে প্রবাহিত হয়েছে। উপত্যকার পাশগুলি খাড়া খাড়া পাহাড় যেখানে অনেকগুলি গুহা আছে, প্রায়শই ১,০০০ মিটারেরও বেশি এবং পোঁছান কঠিন। উপত্যকার সবচেয়ে মনোরম অংশটি কাহলিল জিব্রানের আদি শহর বুশারি এবং টুরজার (طورزا) মধ্যে প্রায় ২০ কিলোমিটার পর্যন্ত বিস্তৃত।
সিডারস অফ গড
কাদিশা উপত্যকাটি ঈশ্বরের সিডারের বনের কাছে, লেবাননের প্রাচীন সিডারদের বেঁচে থাকা, প্রাচীন বিশ্বের সবচেয়ে মূল্যবান নির্মাণ সামগ্রী। বনটিতে ৩৭৫ টি পৃথক গাছ রয়েছে বলে মনে করা হয়, যার মধ্যে দুটি ৩,০০০ বছরেরও বেশি পুরানো, দশটি ১,০০০ বছরেরও বেশি পুরানো এবং অবশিষ্টটি কমপক্ষে শতাব্দী পুরানো বলে দাবি করা হয়। লেবানন সিডার (Cedrus Libani) উদ্ভিদবিদ্যার উপর প্রাচীন রচনাগুলিতে বিশ্বের প্রাচীনতম গাছ হিসাবে বর্ণনা করা হয়েছে। এটি ইস্রায়েলীয়দের দ্বারা বর্ণীত হয়েছিল, যারা জেরুজালেমের প্রথম এবং দ্বিতীয় মন্দির নির্মাণের জন্য এটি তাদের দেশে নিয়ে গিয়েছিল। ঐতিহাসিক সূত্রগুলি থেকে যানা যায় যে বিখ্যাত দেবদারু বনগুলি খ্রিস্টীয় ষষ্ঠ শতাব্দীতে জাস্টিনিয়ানের সময় বিলুপ্ত হতে শুরু করেছিল।
ইতিহাস
নিপীড়ন থেকে পালিয়ে আসা প্রথম দিকের খ্রিস্টান সম্প্রদায়গুলি কাদিশায় আশ্রয় পেয়েছিল। এই গোষ্ঠীগুলির মধ্যে জ্যাকোবাইট আরামিয়ান ( সিরিয়াক অর্থোডক্স ), মেলকাইট ক্যাথলিক, ইস্টার্ন অ্যারামিয়ান, আর্মেনিয়ান এবং এমনকি ইথিওপিয়ানরা ছিল। তবে, ম্যারোনাইটরা উপত্যকার প্রভাবশালী খ্রিস্টান গোষ্ঠী। ৭ম শতাব্দীর শেষের দিকে, ম্যারোনাইটরা লেভান্তে তাদের বসতির মূল এলাকা থেকে উপত্যকায় পালিয়ে যায়। সেই সময়ে, তারা মেলকিটসের কাছ থেকে নিপীড়নের ভয় পেয়েছিল, যারা চ্যালসেডোনীয় ছিল, এবং হেরাক্লিয়ান মনোথেলিটিজম এবং ইসলামী আক্রমণ থেকে গ্রহণ করার জন্য ম্যারোনাইটদের নির্যাতন করেছিল। সম্রাট হেরাক্লিয়াস, মনোথেলিটিজমের প্রতিষ্ঠাতা এবং প্রবর্তক দ্বারা সেন্ট ম্যারনের মঠ ধ্বংসের পরে ম্যারোনাইট বসতি আরও তীব্র হয়ে ওঠে। ম্যারোনাইট ভিক্ষুরা কাদিশার কেন্দ্রস্থলে কান্নুবিনে তাদের নতুন কেন্দ্র স্থাপন করে এবং মঠগুলি দ্রুত আশেপাশের পাহাড়ে ছড়িয়ে পড়ে। উপত্যকায় প্রথম দিকে ম্যারোনাইট বসতি সম্প্রদায় এবং ইরেমিটিক জীবন উভয়কে একত্রিত করেছিল।
কাদিশা মমি
আনুমানিক ১২৮৩ খ্রিষ্টাব্দের দিকে গ্রামবাসীদের আটটি ভালভাবে সংরক্ষিত মমি ফাদি বারুদি, পিয়েরে আবি আউন, পল কাওয়াজা এবং অ্যান্টোইন ঘাউচ দ্বারা আবিষ্কৃত হয়েছিল, ১৯৮৯ থেকে ১৯৯১ সালের মধ্যে কাদিশা উপত্যকায় জিইআরএসএল বৈজ্ঞানিক সংস্থার স্পেলোলজিস্টদের একটি দল। এগুলো আসি-আল-হাদাথ গুহায় প্রচুর নিদর্শন সহ পাওয়া গেছে।
খ্রিস্টান বৈরাগ্যবাদ
ডান|থাম্ব|220x220পিক্সেল| কোজায়ার মঠের কাছে ক্রস কাদিশা হলি ভ্যালি মধ্য প্রাচ্যের সবচেয়ে প্রাচীন খ্রিস্টান সন্ন্যাসী সম্প্রদায়ের স্থান। উপত্যকার প্রাকৃতিক গুহাগুলি, সান্ত্বনাহীন, ছড়িয়ে ছিটিয়ে এবং অ্যাক্সেস করা কঠিন হওয়ায়, সন্ন্যাসী ও সন্ন্যাসীদের খ্রীষ্টীয় নিঃসঙ্গতা, চিন্তা এবং ভক্তি থেকে বেঁচে থাকার জন্য যথেষ্ট বিচ্ছিন্ন এবং অসহনীয় পরিস্থিতি সরবরাহ করেছিল। ক্লিফ-পার্শ্বের অনেক গুহা এবং অনিয়মগুলি পৃথক বাসস্থান (কামরা), চ্যাপেল এবং মঠ হিসাবে পরিবেশন করার জন্য অভিযোজিত হয়েছিল এবং এই জাতীয় ভবনগুলি উপত্যকার খাড়া মুখগুলি থেকে আরও খোদাই করা হয়েছিল। কারও কারও অভ্যন্তরীণ ফ্রেস্কো এবং সম্মুখভাগ দিয়ে আবৃত রয়েছে। গুহাগুলির চারপাশে শস্য, আঙ্গুর এবং জলপাই জন্মানোর জন্য সন্ন্যাসীদের দ্বারা তৈরি করা ছাদযুক্ত ক্ষেত্র রয়েছে।
কান্নুবিন মঠ
কান্নুবিন মঠ (দেয়ার কান্নুবিন (دير قنوبين)), কাদিশা উপত্যকার উত্তর-পূর্ব দিকে অবস্থিত। এটি সিরিয়াক অর্থোডক্স মঠগুলির মধ্যে প্রাচীনতম, যার ভিক্ষুরা পঞ্চদশ শতাব্দীতে ম্যারোনাইটদের তাদের প্যাট্রিয়ার্কের সুরক্ষার জন্য প্রস্তাব দিয়েছিল। যদিও এর ভিত্তিটি প্রায়শই 375 খ্রিস্টাব্দে সম্রাট থিওডোসিয়াস দ্য গ্রেটকে দায়ী করা হয়, তবে এটি সম্ভবত সেন্ট থিওডোসিয়াস সেনোবাইটের একজন শিষ্য দ্বারা প্রতিষ্ঠিত হয়েছিল। বেশিরভাগ অংশে এটি শিলা ক্লিফ সাইডে কাটা হয় - সন্ন্যাসী কোষ, গির্জা, ক্লোস্টার এবং ভ্রমণকারীদের জন্য বাসস্থান।
কোজায়ার সেন্ট অ্যান্টনি মঠ
ডান|থাম্ব|250x250পিক্সেল| কোজায়ার মঠ - জুলাই ২০০৩ কোজায়ার মঠ (দেয়ার মার আন্তোনিওস কোজায়া (دير مارانطونيوس ﻗﺰحيا)) কান্নুবিন মঠ থেকে কাদিশার বিপরীত পাশে অবস্থিত। মিশরীয় অ্যাঙ্করাইট, সেন্ট অ্যান্টনি দ্য গ্রেটের সম্মানে চতুর্থ শতাব্দীতে সেন্ট হিলারিওন দ্বারা ঐতিহ্যের ভিত্তি রয়েছে, যদিও প্রাচীনতম ডকুমেন্টারি রেকর্ডগুলি প্রায় 1000 খ্রিস্টাব্দের দিকে ফিরে আসে। এটি ষোড়শ শতাব্দীতে ধ্বংস হয়ে যায় তবে দ্রুত পুনরুদ্ধার করা হয়। এটি একটি করিডোর, মিটিং রুম এবং চ্যাপেল নিয়ে গঠিত, যার মধ্যে একটি মিল এবং বেশ কয়েকটি আশ্রম নিকটবর্তী শিলার মধ্যে কাটা রয়েছে।
মঠটি মধ্য প্রাচ্যের প্রথম প্রিন্টিং প্রেসের আবাসস্থল যা ১৬১০ সালে উদ্ভাবিত হয়েছিল। মুদ্রিত বইটি ২৬০ পৃষ্ঠার একটি ছোট ফোলিওতে একটি দ্বিভাষিক স্যাল্টার ছিল। গীতসংহিতা দুটি কলামে সাজানো হয়েছে, ডানদিকে সিরিয়াকের পাঠ্য এবং আরবি ভাষায় বামে লেখা রয়েছে, তবে সিরিয়াক অক্ষরগুলিতে লেখা হয়েছে, যা গার্শুনি নামে পরিচিত।
আওয়ার লেডি অফ হাওকার মঠ
সায়দেত হকা ১১৫০ মিটার উচ্চতায় কান্নুবিন এবং কোহাইয়া মঠের মধ্যে একটি বিশাল গুহার গোড়ায় অবস্থিত। এটি ত্রয়োদশ শতাব্দীর শেষের দিকে হকার গ্রামবাসীদের দ্বারা প্রতিষ্ঠিত হয়েছিল। হার্মিটেজটি মধ্য-স্তরের একটি প্রশস্ত প্ল্যাটফর্মে অবস্থিত বলে মনে হয়, যেখানে চ্যানেলগুলির দ্বারা খাওয়ানো একটি জলের জলাধার রয়েছে। উপরের স্তরটি, শুধুমাত্র মই দ্বারা অ্যাক্সেসযোগ্য, প্রায় 47 মিটার দীর্ঘ একটি গুহা, যেখানে মধ্যযুগীয় মৃৎশিল্প এবং এরোহেডগুলির সম্পদ যা পাওয়া গেছে তা আশ্রয় হিসাবে তার ব্যবহারের পরামর্শ দেয়। ১১৭০ মিটার উচ্চতায় আসি হককা (গুহা) থেকে দুর্গের চিহ্নও পাওয়া গেছে। প্রত্নতাত্ত্বিক অনুসন্ধানগুলি দেখায় যে এই গুহাটি প্যালিওলিথিক, রোমান এবং মধ্যযুগীয় সময়ে ব্যবহৃত হয়েছিল।
মার সারকিসের মঠ
ডান|থাম্ব| সাধু সারকিস এবং বাখোসের মঠ, এহেডেন মার সারকিসের মঠ, যাকে রাস আল নাহরও বলা হয়, এহেডেন, কাফারসগব, বানে এবং হাদাথ এল জেব্বেহকে উপেক্ষা করে। ১৫০০ মিটার উচ্চতায় উপত্যকাকে উপেক্ষা করে এর ব্যতিক্রমী অবস্থানের কারণে, মঠটিকে কাদিশার ওয়াচফুল আই বলা হয়। এটি সাধু সারকিস এবং বাখোস (সন্ত সার্জিয়াস এবং বাচ্চাস) কে উৎসর্গ করা হয়। রাস আল নাহর নামটির অর্থ নদীর উপরের অংশ, কারণ এটি মার সারকিস উৎসের আশেপাশে, উপত্যকার কান্নুবিন নদীর সাথে যুক্ত ক্লায়েন্সিয়েহ নদীর প্রধান অবদানকারী।
সেন্টস সারকিস এবং বাখোসের প্রথম গির্জাটি খ্রিস্টীয় ৮ম শতাব্দীর মাঝামাঝি সময়ে কৃষির দেবতাকে উৎসর্গীকৃত একটি কনানীয় মন্দিরের ধ্বংসাবশেষের উপর নির্মিত হয়েছিল। এর পাশে, আমাদের লেডিকে উৎসর্গীকৃত আরেকটি গির্জা ১১৯৮ খ্রিষ্টাব্দে নির্মিত হয়েছিল। ১৪০৪ সাল থেকে ১৬৯০ সাল পর্যন্ত বেশ কয়েকটি ভবন যুক্ত করা হয়েছিল, যখন প্যাট্রিয়ার্ক এস্তেফান ডুয়িহি ভবনগুলির কিছু অংশ পুনরুদ্ধার করেছিলেন।
মার লিশার মঠ
ডান|থাম্ব| মার এলিশার মঠটি পাহাড়ের উপরে অবস্থিত। মার লিশা বা সেন্ট এলিশা (دير مار ﺃليشع), ১৪ শতকে প্রথম উল্লিখিত, দুটি সম্প্রদায় দ্বারা ভাগ করা হয়, একটি মেরোনাইট সলিটারি অর্ডার এবং বেয়ারফুট কারমেলাইট অর্ডার। এটি তিনটি বা চারটি ছোট কোষ, একটি রেফেক্টরি এবং কিছু অফিস নিয়ে গঠিত; সাম্প্রদায়িক গির্জাটি পাথরের মুখে কাটা চারটি চ্যাপেল অন্তর্ভুক্ত করে।
অন্যান্য মঠ
কাদিশার অন্যান্য সন্ন্যাসী প্রতিষ্ঠানগুলি হল মার গিরগিসের মঠ, মার চালিতার চ্যাপেল, মার ইউহানার মঠ, মার আবুনের মঠ, মার সারকিসের আশ্রম এবং মার্ট মৌরা, এহডেন এবং অন্যান্যদের মঠ।
পার্শ্ববর্তী হাডচিট উপত্যকায় (ওউদি হুলত) মঠের আরেকটি দল রয়েছে। এর মধ্যে রয়েছে দেইর এস-সালিব, মার অ্যান্টোনিওস, মার সেমানে এবং মার আসিয়ার আশ্রম-মঠ কমপ্লেক্স, পাশাপাশি মার বোহনা এবং মার চুমুনার বিচ্ছিন্ন চ্যাপেল।
শহর, গ্রাম এবং মঠ
বাশাররি, দিমানে, বানে, তুরজা, হাসরুন, বাজাউন, বাকারকাশা, বিকা কাফরা, ব্রিসাতে, হাদছিত, ব্লাউজা, হাদাৎ, কাননূবাইনের মঠ, হাওকার মঠ।
আরবেত কোজায়া, এহেডেন, কেফারসগব, হাওকা, আইন্টোরিন, সেরিল, এল ফ্রাদিস, মাজরাত এন নাহর, বেইট বালাইস, কোজায়ার মঠ, মার সারকিস রাস আল নাহরের মঠ
মানচিত্র
alt=Location of Main Sites.|700x700পিক্সেল|প্রধান সাইট অবস্থান.
খিলচিপুর
খিলচিপুর (Khilchipur) ভারতের মধ্য প্রদেশ রাজ্যের রাজগড় জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৯৪ মিটার (১২৯২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে খিলচিপুর শহরের জনসংখ্যা হল ১৫,৩২১ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে খিলচিপুর এর সাক্ষরতার হার বেশি।
অসীমা নারওয়াল
অসীমা নারওয়াল হলেন ভারতীয়-অস্ট্রেলীয় একজন মডেল ও অভিনেত্রী। ২০১৫ সালে তিনি মিস সিডনি অস্ট্রেলিয়া এলিগ্যান্স ও মিস ইন্ডিয়া গ্লোবাল খেতাব অর্জন করেছিলেন।
প্রারম্ভিক জীবন
অসীমা নারওয়াল ভারতের এক হিন্দু জাট পরিবারে জন্ম নিয়েছিলেন। তিনি হরিয়ানার রোহতাকের স্কুলে পড়াশোনা করেছিলেন। কৈশোরকালে তিনি অস্ট্রেলিয়া চলে যান এবং সেখানে পড়াশোনা চালিয়ে যান। সেখানে তিনি স্বাস্থ্য ও চিকিৎসা বিষয়ে পড়াশোনা করেন। চিকিৎসা ক্ষেত্রে কিছুদিন কাজ করার পর তিনি অভিনয় ও মডেলিং এর দিকে ঝুঁকেন।
২০১৮ সালে নাটাকাম নামের এক তেলুগু চলচ্চিত্রে অভিনয়ের মাধ্যমে তিনি চলচ্চিত্রাঙ্গনে যাত্রা শুরু করেন। ২০১৯ সালের জেসি নামের এক তেলুগু চলচ্চিত্রে প্রধান চরিত্রে অভিনয় করেন।
এল শোরুক একাডেমি
বিভাগ
ইঞ্জিনিয়ারিং ইনস্টিটিউট এ আর্কিটেকচার, কেমিক্যাল ইঞ্জিনিয়ারিং, সিভিল ইঞ্জিনিয়ারিং, বায়োমেডিকেল ইঞ্জিনিয়ারিং এবং ইলেকট্রিক্যাল অ্যান্ড ইলেকট্রনিক ইঞ্জিনিয়ারিং বিষয়ে পাঠদান করা হয়।
কম্পিউটার ও তথ্য প্রযুক্তি ইনস্টিটিউট এ কম্পিউটার বিজ্ঞান, তথ্য ব্যবস্থা ও ব্যবসা-প্রতিষ্ঠান প্রশাসন বিভাগে পাঠদান করা হয়।
মিডিয়া ইনস্টিটিউট এ নিউজ প্রোডাকশন, মিডিয়া প্রোডাকশন ও মিডিয়া মার্কেটিং বিভাগে পাঠদান করা হয়।
মনু ভাকের
মনু ভাকের একজন ভারতীয় ক্রীড়া শ্যুটার। তিনি ২০১৮ আইএসএসএফ বিশ্বকাপে ভারতের প্রতিনিধিত্ব করেন এবং দুটি স্বর্ণ পদক জয় করেন। আইএসএসএফ বিশ্বকাপে তিনি সর্বকনিষ্ঠ স্বর্ণ পদক জয়ী ভারতীয় ছিলেন।  তিনি  ২০১৮ কমনওয়েলথ গেমসে মাত্র ১৬ বছর বয়সে প্রথমবার কমনওয়েলথ গেমসে  অংশগ্রহণ করে নারীদের ১০ মিটার এয়ার পিস্তল ইভেন্টে স্বর্ণ পদক জয়ী হন।
প্রাথমিক জীবন
মনু জন্মগ্রহণ করেন হরিয়াণা র ঝাজ্জর জেলার ঝাজ্জর গ্রামের কাছাকাছি গড়িয়া গ্রামে। তার বাবার রাম কিষাণ যিনি মার্চেন্ট নেভিতে প্রধান প্রকৌশলী, হিসাবে কাজ করেন। ১৪ বছর বয়স অবধি মনু অন্যান্য খেলায় পারদর্শী ছিলেন, যেমন হুয়েন ল্যাঙ্গন একটি মণিপুরী মার্শাল আর্ট, বক্সিং, টেনিস এবং স্কেটিং যেগুলিতে তিনি জাতীয় পর্য্যায়ে  পদক জিতেছেন।
কর্মজীবন
তার পিতা দ্বারা ₹ ১৫০০০০ এর একটি বিনিয়োগের পর, মনু প্রতিযোগিতামূলক শুটিং শুরু করার সিদ্ধান্ত নেন। তিনি ২০১৭ এশিয়ান জুনিয়র চ্যাম্পিয়নশিপে রৌপ্য পদক জিতে প্রথমবার আন্তর্জাতিক স্তরে সাফল্য অর্জন করেন। কেরালা য় অনুষ্ঠিত ২০১৭ সালের জাতীয় গেমসে মনু ৯ টি স্বর্ণপদক জিতেছেন এবং ফাইনালে ২৪২. ৩ পয়েন্ট স্কোর করে একাধিক বিশ্বকাপ পদক বিজয়ী হীনা সিধুকে পরাজিত করেন এবং সিধুর ২৪০.৮ পয়েন্টের রেকর্ড ভাঙেন।
গুয়াদালাজারা, মেক্সিকোতে আন্তর্জাতিক শ্যুটিং স্পোর্টস ফেডারেশান বিশ্বকাপ অনুষ্ঠিত হয়। সেখানে মানু দু’বারের বিশ্ব চ্যাম্পিয়ন আলেজান্দ্রা জাভালা-কে হারিয়েছেন। জাভালার চূড়ান্ত পর্য্যায়ে ২৩৭.১ স্কোরের বিরুদ্ধে মানু ২৩৭.৫ স্কোর করেন। মাত্র ১৬ বছর বয়সে বিশ্বকাপে স্বর্ণ পদক জিতে, মনু বিশ্বকাপ স্বর্নপদক জয়ী সর্বকনিষ্ঠ ভারতীয় হন।
আইএসএসএফ ওয়ার্ল্ড কাপে মনু ১০ মিটার এয়ার পিস্তল মিশ্র দল ইভেন্টে দ্বিতীয় স্বর্ণপদক জেতেন। তিনি মিশ্র দ্বৈত ইভেন্টটিতে ভারতীয় সহশ্যুটার মিথারভালের সঙ্গে জুটি বেঁধে খেলেন। মনু-ওমপ্রকাশ জুটি ১০ মিটার এয়ার পিস্তলের চূড়ান্ত পর্য্যায়ে জার্মানীর সান্দ্রা ও ক্রিশ্চিয়ান রিত্‍জ জুটির বিরুদ্ধে ৪৭৬.১ পয়েন্ট স্কোর করে স্বর্ণপদক জেতেন। সান্দ্রা ও ক্রিশ্চিয়ান রিত্‍জ জুটি ৪৭৫.২ পয়েন্ট সংগ্রহ করে রুপো জেতেন।
মনু ২০১৮ কমনওয়েলথ গেমসে ৩৮৮/৪০০ পয়েন্টে মহিলা ১০ মিটার এয়ার পিস্তলের যোগ্যতা অর্জন করেন এবং ফাইনালে যোগ্যতা অর্জন করে। গোল্ড কোস্ট কমনওয়েলথ গেমসের সময় মহিলাদের ১০ মিটার এয়ার পিস্তল ইভেন্টের চূড়ান্ত রাউন্ডে, তিনি ২৪০.৯ পয়েন্টে একটি নতুন কমনওয়েলথ গেম রেকর্ড স্থাপন করে স্বর্ণপদক প্রাপ্তি নিশ্চিত করেন।
সাহেব চ্যাটার্জী
সাহেব চট্টোপাধ্যায় একজন ভারতীয়, বাঙালি অভিনেতা।   তিনি অভিনয় এবং গানের জন্য বিশেষত রবীন্দ্রনাথ ঠাকুরের গান বা রবীন্দ্র সংগীত, এবং বাংলার বিভিন্ন সিনেমাতে অভিনয় এর জন্যে বিখ্যাত । তিনি জি বাংলায় প্রচারিত বাংলা টিভি সিরিয়াল গোয়েন্দা গিন্নী ধারাবাহিক এ ডাঃ পরিমাল মিত্রের চরিত্রে অভিনয় করছেন, এবং পটল কুমার সিরিয়ালে প্রখ্যাত সংগীতশিল্পী সুজন কুমার হিসাবে অভিনয় করছেন, যা স্টার জলশায় প্রচারিত হয়।
কেগী দি কেগ
প্রসঙ্গ এবং উৎপত্তি
ইন্ডিয়ান মাসকটটি বাতিল হওয়ার পর, ডার্টমাউথের আর কোন আধিকারিক মাসকট ছিল না। এরপর থেকেই ডার্টমাউথ পরিচিত হতো তার ডাকনাম "দা বিগ গ্রিন" নামে, কিন্তু, মাসকট না থাকার দরুন সৃষ্ট উদ্ধৃত অস্পষ্টতা, স্থবিরতা এবং অস্পৃশ্যতার কারণে, ডার্টমাউথ ছাত্র পরিষদ ২০০৩ সালের স্প্রিং সেশনে নতুন একটি মাসকটের ব্যাপারে একটি নির্বাচনের আয়োজন করে। সেসময় ভোটে দা মোজ (আমেরিকান হরিণবিশেষ) এর নাম প্রথম হয়, অনেক ছাত্র-ছাত্রী এ অভিমতে নাখুশ থেকে যান, এবং দা মোজ একটি চূড়ান্ত নির্বাচনে "নো মাসকট" এর নিকট হেরে যায়। ব্যাঙ্গরসান্তক সাময়িকী জ্যাক-ও-ল্যানটার্ন এর দুজন ছাত্র ক্রিস প্লিহাল এবং নিক ডাকোটি একটি নতুন মাসকট তৈরীতে আগ্রহ প্রকাশ করেন যেটি "বর্ণবাদী, পক্ষপাতমূলক কিংবা যৌন বিষয়ক হবে না, তখনো পর্যন্ত যেটি সম্পূর্ণরূপে অচিন্তনীয়।" কর্তৃপক্ষের নিকট গ্রহণযোগ্য করতে তারা ছোটোখাটো পিপের ন্যায় অত্যধিক আকর্ষণীয় নরত্বারোপমূলক এই কেগী মাসকটটি তৈরী করেন, যেটি "বেশিরভাগক্ষেত্রে ডার্টমাউথ এর যবসুরা পানের প্রাণীঘর গুলোর সমধর্মিতা সংস্কৃতিকে প্রতিনিধিত্ব করে।"
প্রতিক্রিয়া
কেগীর প্রথম আন্তপ্রকাশের পর প্রতিক্রিয়া ছিল মিশ্র: ছাত্র পরিষদের সভাপতি ব্যক্তিগতভাবে কেগীতে সমর্থন করলেও একই সময়ে কলেজের পত্রিকা দা ডার্টমাউথ ছাত্র-ছাত্রীদের মিশ্র প্রতিক্রিয়ার বিষয়ে একটি প্রতিবেদন প্রকাশ করে এবং বিরোধপূর্ণ মতবাদ জ্ঞাপন করে।
পরবর্তীকালে কেগী কলেজের বাইরেও আইভি লীগের অন্যান্য পত্রিকাগুলোর এবং বিভিন্ন জাতীয় মিডিয়ার নজর কাড়েন।  মাইকেল উইলবন ইএসপিএন এর পারডন দা ইনটেরাপশন এ কেগীকে "একধরনের নির্বোধ যবসুরার সামগ্রী" বলে আখ্যায়িত করেন এবং "মাসকট টক ব্যাক" সিরিজ এর অংশ হিসেবে প্লেবয় সাময়িকী কেগীর উপরে একটি ফিচার প্রকাশ করে। কলেজের ব্যাঙ্গরসান্তক সাময়িকীতে প্রকাশিত একটি ছবি এতটাই জনপ্রিয় হয়েছিল যে এটি জাতীয় বিষয়ে পরিণত হয়েছিল।  ২০১২ সালের অগাস্টে ইয়াহু স্পোর্টস কেগী দা কেগ কে সবচেয়ে অনুপম মাসকট হিসেবে স্বীকৃতি প্রদান করে।
ইতিহাস
২০০৩ সালে কেগীর আন্তপ্রকাশের কিছুপরে, একদল ছাত্র কেগীকে তার থাকার ঘর সিগমা নু নামক গ্রন্হাগার হতে চুরি করে এবং কেগীর বাধা এবং করুণ অবস্থার এক চোখ কালো করা ছবি সহ তার নির্মাতাদের নিকট ভীতিপ্রদর্শন মূলক পত্র প্রেরণ করে। কেউ কেউ ভেবেছিল এটা নির্মাতাদের একধরনের বিজ্ঞাপন প্রচারণা, কিন্তু মাসকটটি সত্যিই চুরি হয়েছিল। অবশেষে কেগী সামান্য ক্ষয়ক্ষতিসহ ফেরত এসেছিল।
এরপর কেগী অনিয়মিত ভাবে ডার্টমাউথের খেলার অনুষ্ঠানগুলোয় হাজির হতে শুরু করল, এবং "ডার্টমাউথের সংস্কৃতির অবিচ্ছেদ্য অংশে পরিণত হল" : ডার্টমাউথে ২০০৫ সালে শীতকালীন উৎসব উদযাপনের সময় ছাত্র-ছাত্রীরা তুষারে নির্মিত বিশাল একটি নৌকার ভাস্কর্য কে "ক্যাপ্টেন কেগী'স কার্নিভাল ক্রুইসার" নামকরণ করেন। ২০০৬ এর শুরুর দিকে কলেজ কর্তারা একটি হকি খেলায় কেগীর প্রবেশাধিকার প্রত্যাখাত করে। এ ঘটনায় নিন্দা জ্ঞাপন করে দা ডার্টমাউথ জ্যাক-ও-ল্যানটার্ন এর কলামে একটি সম্পাদকীয় প্রবন্ধ প্রকাশ করে, জ্যাক-ও-ল্যানটার্ন তাদের ওয়েবসাইটে "বর্ণবাদ সম্পর্কিত" অভিযোগ তুলে। ২০০৬ সালের অক্টোবরে একই ধরনের একটি ঘটনা ঘটে যখন কেগী ঘরের মাঠের একটি খেলার মধ্যবিরতিতে মাঠে প্রবেশাধিকার পাইনি, একই ধরনের ঘটনার পুনরাবৃত্তিতে দা ডার্টমাউথ এবং জ্যাক-ও-ল্যানটার্ন আবারো একই ধরনের মনোভাব জ্ঞাপন করে।
কেগী সেই বেশভূষা সহকারে ২০০৮ সালের ফল সেশনের পূর্বে বিলীন হয়ে যায় এবং আর কখনোই তাকে দেখা যায় নি কিংবা সে ফেরত আসে নি। দ্য জ্যাক-ও-ল্যানটার্ন একটি নতুন প্রতিরূপ মাসকট নির্মাণ করে এবং ২০০৯ সালের শীতকালীন উৎসবে এটিকে উন্মোচন করে।
এনডিটিভি প্রফিট
এনডিটিভি প্রফিট হলো ২০০৫ সালের জানুয়ারিতে এনডিটিভি কর্তৃক চালু হওয়া একটি ব্যবসায়িক চ্যানেল।
লিডারশীপ অ্যাওয়ার্ড
এনডিটিভি প্রফিট ব্যবসায়িক লিডারশীপ অ্যাওয়ার্ড ২০০৬ সালের জুলাইয়ে এনডিটিভি প্রুপিট কর্তৃক শুরু হয়। ভারতের সাবেক প্রধানমন্ত্রী মনমোহন সিং কর্তৃক এই পুরস্কারটি প্রথম বাইরের উদ্যোক্তাদের দেওয়া হয়েছিল।
বন্ধ হয়ে যাওয়া
২০১৭ সালের শুরুতে আয়কর বিভাগ কর্তৃক ৫২৫ কোটি টাকা কারচুপির অভিযোগের শিকার হন এন.ডি.টিভি ফলে তারা এনডিটিভি প্রফিট বন্ধ করে দেওয়ার সিদ্ধান্ত নেয়।  এই সময়ে এনডিটিভি প্রফিট এনডিটিভি প্রাইম এর সাথে দ্বৈতভাবে সম্প্রচার কার্যক্রম শুরু করে এবং এটিই পরবর্তীতে এনডিটিভি প্রাইম হিসেবে পরিবর্তীত হয়।
সাঁইথিয়া বিধানসভা কেন্দ্র
সাঁইথিয়া (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত। ২০১১ সালে মহম্মদ বাজার বিধানসভা কেন্দ্রটি অবলুপ্ত হয় এবং সাঁইথিয়া বিধানসভা কেন্দ্র নতুনভাবে তৈরী হয়।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৮৯ নং সাঁইথিয়া বিধানসভা (এসসি) কেন্দ্রটি সাঁইথিয়া পৌরসভা, বনগ্রাম, দেরিয়াপুর, ফুলুর, হরিসারা, হাতড়া এবং মটপলশা গ্রাম পঞ্চায়েত গুলি সাঁইথিয়া সমষ্টি উন্নয়ন ব্লক এবং আঙ্গারগড়িয়া, ভুতুরা, চারিচা, মহম্মদবাজার, দেউচা এবং পুরাণাগ্রাম  গ্রাম পঞ্চায়েত গুলি মহম্মদবাজার সমষ্টি উন্নয়ন ব্লক এবং সিউড়ি-২ সমষ্টি উন্নয়ন ব্লক গুলির অন্তর্গত।
সাঁইথিয়া বিধানসভা (এসসি) কেন্দ্রটি ৪২ নং বীরভূম লোকসভা কেন্দ্র এর অন্তর্গত।
২০১১
২০১১ সালের নির্বাচনে, সিপিআই (এম) এর ধীরেন বাগদি তার নিকটতম প্রতিদ্বন্দ্বী তৃণমূল কংগ্রেসের পরীক্ষিৎ বালাকে পরাজিত করেন।
২০১৩-এ বাংলাদেশ
২০১৩-এ বাংলাদেশে হওয়া ঘটনাবলী।
২০১৫ অস্ট্রেলিয়া ক্রিকেট দলের ওয়েস্ট ইন্ডিজ সফর
অস্ট্রেলিয়া ক্রিকেট দল পূর্ব-নির্ধারিত সময়সূচী মোতাবেক ২৭ মে থেকে ১৫ জুন, ২০১৫ তারিখ পর্যন্ত ওয়েস্ট ইন্ডিজ সফর করে। এ সফরে সফরকারী দল ওয়েস্ট ইন্ডিজ ক্রিকেট দলের বিপক্ষে একটি প্রথম-শ্রেণীর প্রস্তুতিমূলক খেলাসহ দু’টি টেস্ট খেলায় অংশগ্রহণ করে।
৮ এপ্রিল, ২০১৫ তারিখে ওয়েস্ট ইন্ডিজ ক্রিকেট বোর্ড তাদের নিজেদের স্বার্থে দুই টেস্ট আয়োজনের জন্য দুই দিন পিছিয়ে দেয়। অস্ট্রেলিয়া ২-ম্যাচের টেস্ট সিরিজ ২-০ তে জয়লাভ করে ও ফ্রাঙ্ক ওরেল ট্রফি ধরে রাখে।
দলীয় সদস্য
৩১ মার্চ, ২০১৫ তারিখে অস্ট্রেলিয়া দলের সদস্যদের নামের তালিকা ঘোষণা করা হয়। ক্যাপবিহীন অবস্থায় স্পিনার ফাহাদ আহমেদ, উইকেট-কিপার পিটার নেভিল ও ব্যাটসম্যান এ্যাডাম ভোজেস - এ তিনজনকে দলে অন্তর্ভুক্ত করা হয়। ২৪ মে, ২০১৫ তারিখে ওয়েস্ট ইন্ডিজ দলের প্রাথমিক তালিকা প্রকাশিত হয়। ১২-সদস্যের প্রাথমিক দলে শিবনারায়ণ চন্দরপলকে অন্তর্ভুক্ত করা হয়নি। ব্রায়ান লারা এ সিদ্ধান্তের সমালোচনা করেন। কিন্তু, সাবেক ফাস্ট বোলার মাইকেল হোল্ডিংয়ের মতে, ‘আমি মনে করি না যে, ক্রিকেটারগণ শুধুমাত্র সিরিজ থেকে বিদায় নেয়ার জন্য অংশগ্রহণ করেন না।’ ৩০ মে চন্দরপলকে বাদ দিয়ে চূড়ান্ত তালিকা ঘোষণা করা হয়।
ইয়েনি মসজিদ, এডেসা
গঠন
এটি ১৫x২০ মিটার পরিমাপের একটি বিল্ডিং এবং এটি বিস্তৃত অনুপাতসহ ষোল মিটার উঁচু। এটিতে একটি গোলার্ধের গম্বুজসহ একটি বর্গাকার প্রার্থনা হল রয়েছে, যা আঁশযুক্ত টাইলস দ্বারা আবৃত।এর তিনটি নিম্ন গম্বুজ বিশিষ্ট একটি খোলা কলোনেড বারান্দা আছে, যার সাথে সংশ্লিষ্ট আচ্ছাদন উত্তর মুখের সাথে সংযুক্ত, আর লম্বা মিনারটি উত্তর-পশ্চিম কোণে অবস্থিত। ভবনটিতে মোট তেত্রিশটি জানালা রয়েছে।
মসজিদের অভ্যন্তরে, ভবনের দক্ষিণ দেয়ালে মিহরাব (প্রার্থনা করার কুলুঙ্গি) সংরক্ষিত আছে, পাশাপাশি কোণে দুইটি কাঠের বর্গাকার বারান্দা রয়েছে, যেগুলোতে দেয়ালের পাশের সিঁড়ি দিয়ে প্রবেশ করা যায়। একটি দীর্ঘ কাঠের পোর্টিকো (যা আর বিদ্যমান নেই) উত্তর প্রাচীর বরাবর ছিল, যেমনটি অনুমান করা হয় যে, সংশ্লিষ্ট সিঁড়ি থেকে যা একবার এটির পাশাপাশি মসজিদের মিনার পর্যন্ত গিয়েছিল।
ড্যানিয়েল সুদার
ড্যানিয়েল সুদার (২৮ জানুয়ারি ১৯৯৮, ভিয়েনা) একজন অস্ট্রীয় ফুটবল খেলোয়াড়।
ইয়েনি মসজিদ, এডেসা
গঠন
এর অভ্যন্তরে, গম্বুজের আঁকা সজ্জাও সংরক্ষিত আছে, যা একটি রেডিয়াল বিন্যাসে সংগঠিত। ত্রিভুজাকার পার্টিশনগুলো পুনরাবৃত্ত জ্যামিতিক আকার এবং পুষ্পশোভিত মোটিফ, অর্ধচন্দ্রাকৃতির নক্ষত্র এবং হৃদয় আকৃতির ক্ল্যামস, ১৯ শতকের শৈল্পিক শব্দভান্ডারের উপাদান দিয়ে সজ্জিত। আনুষঙ্গিকভাবে, গম্বুজের গোড়ায়, কুরআনের উদ্ধৃতিগুলো অঙ্কিত করা রয়েছে।
ড্যানিয়েল সুদার
কর্মজীবন
সুদার এসকে র‌্যাপিড ভিয়েনায় তার কর্মজীবন শুরু করেন। ২০১০/১১ মৌসুমে খেলার জন্য জন্য তিনি ভিয়েনা স্পোর্টস ক্লাবে যোগ দেন। মার্চ ২০১২ সালে তিনি ফ্লোরিডসডর্ফার এসি-র যুব দলে যোগ দেন। জানুয়ারী ২০১৩ সালে তিনি WSK-এ ফিরে আসেন, সেপ্টেম্বর ২০১৩-এ তিনি আবার ফ্লোরিডসডর্ফে চলে যান। মার্চ ২০১৫ সালে তিনি এসসি টিম উইনার লিনিয়ানে যোগদান করেন। ২০১৬/১৭ মৌসুমের জন্য তিনি নিম্ন অস্ট্রিয়ার পঞ্চম-শ্রেণির এসসি ওলকার্সডর্ফ-এ চলে যান। ওলকার্সডর্ফের হয়ে তিনি ২য় ল্যান্ডেস্লিগায় সাতবার খেলেছেন। ২০১৭/১৮ মৌসুমের জন্য, সুদার এসসি উইনার নিউস্টাডের পঞ্চম শ্রেণীর অপেশাদার দলের কাছে চলে যান। উইনার নিউস্ট্যাড ২-এর হয়ে তিনি ১৩টি ম্যাচ খেলেন। জানুয়ারী ২০১৮ সালে তিনি ষষ্ঠ শ্রেণী এসভি গাব্লিটজে চলে যান। গাব্লিটজের হয়ে তিনি আঞ্চলিক লীগে নয়বার খেলেছেন।
২০১৮/১৯ মৌসুমের জন্য তিনি আঞ্চলিক বিভাগের ক্লাব এফসি স্ট্যাডলাউতে চলে যান। ভিয়েনীয়দের পক্ষে তিনি আঞ্চলিক লীগে মোট দশটি খেলায় অংশ নেন। স্টাডলাউ-তে অর্ধ বছর থাকার পর, তিনি ২০১৯ সালের জানুয়ারিতে নিম্ন অস্ট্রিয়ার আঞ্চলিক লীগ দল ASV Spratzern-এ যোগ দেন। স্প্রেটজারনের হয়ে তিনি জাতীয় লীগে ১৫ ম্যাচ খেলেন। ২০১৯/২০ মরসুমের জন্য তিনি আঞ্চলিক লীগ দল উইনার লিনিয়েনে ফিরে আসেন, তিনি এখানে ২০১৫ এবং ২০১৬ মৌসুমে খেলেন। তিনি এখানে দেড় বছরে ২৪টি আঞ্চলিক লীগ ম্যাচে অংশগ্রহণ করেন। ২০২১ সালের ফেব্রুয়ারিতে সুদার সার্বিয়ার প্রথম বিভাগের ক্লাব এফকে জ্লাতিবোর চেজেটিনায় চলে যান। ২০২১ সালের মার্চ মাসে ২৭ বছর বয়সে তিনি সুপারলিগায় আত্মপ্রকাশ করেন। এফকে পার্টিজান বেলগ্রেডের বিপক্ষে ২০২০/২১ মৌসুমের ২৭তম দিনের খেলায় ৮৫তম মিনিটে তিনি নেমাঞ্জা ক্রিস্টিকের বদলি হিসেবে খেলতে নামেন। এই মৌসুমে তিনি সুপারলিগায় দশটি খেলায় অংশ নেন, এরপর ছয় মাস পর ক্লাব ছেড়ে দেন।
২০২১ সালের সেপ্টেম্বরে, তিনি দ্বিতীয় বিভাগের ক্লাব পিয়েরিকোস কাতেরিনির হয়ে খেলার জন্য গ্রিসে চলে যান।
ব্যক্তিগত জীবন
সুদার এবং র‌্যাপিড অভিনেতা দেজান লুবিসিক ২০১৭ সালের ডিসেম্বরে বসনিয়ার কিসেলজাকের একটি মসজিদে বোতল দিয়ে ছুঁড়ে মারার পর শিরোনাম হন।
ভারত জাতীয় অনূর্ধ্ব-২৩ ফুটবল দল
ভারত জাতীয় অনূর্ধ্ব-২৩ ফুটবল দল আন্তর্জাতিক অনূর্ধ্ব -২৩ ফুটবলে ভারতের প্রতিনিধিত্ব করে এবং সর্ব ভারতীয় ফুটবল ফেডারেশন (AIFF) দ্বারা নিয়ন্ত্রিত হয়।
এএফসি অনূর্ধ্ব -23 এশিয়ান কাপ
অনূর্ধ ২৩ চ্যাম্পিয়নশিপ ২০১৩ সালে অনুর্ধ ২২ হিসেবে অনুষ্ঠিত হবার কথা ছিল। ভারতীয় দল একবারও মূলপর্বে খেলার যোগ্যতা অর্জন করতে পারেনি।
সমুদ্ৰবর্মণ
সমুদ্রবর্মণ (রাজত্বকাল ৩৭৪-৩৯৮ খ্রিষ্টাব্দ) কামরূপ রাজ্য শাসনকারী বর্মণ রাজবংশের দ্বিতীয় রাজা ছিলেন।
পরিচিতি
আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের প্রতিষ্ঠাতা পুষ্যবর্মণের পুত্র সমুদ্রবর্মণের নাম জানা যায়। তার পত্নীর নাম ছিল দত্ত দেবী ও পুত্রের নাম ছিল বলবর্মণ।
মগওয়ে অঞ্চল
মগওয়ে অঞ্চল (မကွေးတိုင်းဒေသကြီး,, পূর্বে মগওয়ে বিভাগ) হচ্ছে মধ্য মায়ানমারের একটি প্রশাসনিক বিভাগ। এটি মায়ানমারের সাতটি বিভাগের দ্বিতীয় বৃহত্তম, যার আয়তন ৪৪,৮২০ বর্গ কিলোমিটার (১৭,৩০৬ বর্গ মাইল)। পা দেল বাঁধ (ပဒဲဆည်) মগওয়ে বিভাগের অংলান টাউনশিপের অন্যতম বাঁধ। মগওয়ে বিভাগের দ্বিতীয় বৃহত্তম শহর এবং রাজধানী হচ্ছে মগওয়ে। সবচেয়ে বৃহত্তম শহর হচ্ছে পাকোক্কু। মগওয়ে বিভাগের প্রধান শহরগুলি হল মগওয়ে, পাকোক্কু, চক, অংলান, ইয়েনাঙ্গিয়াউং, তাউংডুইঙ্গি, মিনবু, থায়েত এবং গাঙ্গাও।
ভূগোল
মগওয়ে অঞ্চল উত্তর অক্ষাংশ ১৮° ৫০' থেকে ২২° ৪৭' এবং পূর্ব দ্রাঘিমাংশ ৯৩° ৪৭' থেকে ৯৫° ৫৫' -এর মধ্যে অবস্থিত। এটি উত্তরে সাগাইং অঞ্চল, পূর্বে মান্দালয় অঞ্চল, দক্ষিণে বাগো অঞ্চল, এবং পশ্চিমে রাখাইন রাজ্য ও চিন রাজ্য দ্বারা বেষ্টিত।
ইতিহাস
৪০ মিলিয়ন বছরেরও বেশি পুরনো প্রাচীন প্রাইমেটদের জীবাশ্ম মগওয়ে অঞ্চলের পাকোক্কু জেলার পুন্দাং এবং পোনিয়া এলাকায় খনন করে উদ্ধার করা হয়। যার ফলে মিয়ানমার সরকার মিয়ানমারকে বিশ্ব মানবতার জন্মস্থান হিসেবে ঘোষণা করে, যা নৃতত্ত্ববিদরা সমর্থন করে না। প্রায় ২০০০ বছরের পুরনো পিয়ু শহরের একটি প্রাচীন শহর পেইকথানো-ম্যিও, মগওয়ে অঞ্চলের টাউংডুইঙ্গি টাউনশিপে অবস্থিত।
মগওয়ে অঞ্চলের ইতিহাস মধ্য বার্মার অন্যান্য বিভাগের ইতিহাসের প্রতিফলন ঘটায়। মগওয়ে অঞ্চলের প্রাচীন নাম মিনবু অঞ্চল (বা) মিনবু প্রদেশ। মিনবু অঞ্চল ৩ জেলা নিয়ে প্রতিষ্ঠিত হয়। এগুলো ছিল- তারা মিনবু জেলা, থায়েত জেলা, এবং ইয়েনাঙ্গিয়াং জেলা। এর রাজধানী ছিল ইয়েনাঙ্গিয়াং।
১৯৬২ সালের ২ মার্চ জেনারেল নে উইনের নেতৃত্বাধীন সামরিক বাহিনী একটি অভ্যুত্থানের মাধ্যমে বার্মার নিয়ন্ত্রণ গ্রহণ করে এবং সরকার সামরিক বাহিনীর প্রত্যক্ষ বা পরোক্ষ নিয়ন্ত্রণে আসে। ১৯৭৪ সালে বার্মা ইউনিয়নের সমাজতান্ত্রিক প্রজাতন্ত্রের একটি নতুন সংবিধান গৃহীত হয়।
১৯৯৬ সালের ৪ঠা এপ্রিল পাকোক্কু জেলাকে দুটি জেলায় বিভক্ত করা হয়: পাকোক্কু জেলা ও গঙ্গাও জেলা। বর্তমানে, মগওয়ে অঞ্চলে মোট ৫ জেলা এবং ২৫ টি টাউনশিপ আছে।
অর্থনীতি
মগওয়ে অঞ্চলের প্রধান পণ্য হচ্ছে পেট্রোলিয়াম। এ অঞ্চলে বার্মার অধিকাংশ তেল এবং প্রাকৃতিক গ্যাস উৎপাদিত হয়। ম্যাগওয়ে অঞ্চলের তেল ক্ষেত্র মান, ইয়েনাঙ্গিয়াউং, চাউক, কিয়াউক-খোয়াত, লেটপান্ডো এবং আয়াদাউতে অবস্থিত।
শুধুমাত্র পাকোক্কু এবং ইয়েনাঙ্গিয়াং -এ শিল্প অঞ্চল আছে।
প্রশাসনিক বিভাগ
মগওয়ে অঞ্চলের জেলাগুলি হল মগওয়ে, মিনবু, থায়েত, পাকোক্কু এবং গাঙ্গাও। এবং এটি ২৫টি টাউনশিপ এবং ১,৬৯৬টি ওয়ার্ড গ্রাম নিয়ে গঠিত। এর রাজধানী শহর মগওয়ে (২০১৯ সালের শহুরে জনসংখ্যা আনুমানিক ৮৪,৭৫৪) এবং এর বৃহত্তম শহর পাকোক্কু (২০১৯ সালের শহুরে জনসংখ্যা আনুমানিক ১০৭,৫৫৭)।
অন্যান্য প্রধান শহরগুলি হল- চক (২০১৯ সালের শহুরে জনসংখ্যা আনুমানিক ৫৪,১৩৮), অংলান (২০১৯ সালের শহুরে জনসংখ্যা আনুমানিক ৫২,৮৬৫), ইয়েনাঙ্গিয়াউং (২০১৯ সালের শহুরে জনসংখ্যা আনুমানিক ৪৯,৫৮৮), তাউংডুঙ্গি (২০১৯ সালের শহুরে জনসংখ্যা হিসাবে আনুমানিক ৪৭,৫৩৭)।
যতীন্দ্রনাথ সেনগুপ্ত
যতীন্দ্রনাথ সেনগুপ্ত (Jatindranath Sengupta) (জন্ম: ২৬ জুন, ১৮৮৭ - মৃত্যু: ১৭ সেপ্টেম্বর, ১৯৫৪) বাংলা ভাষার কবি ও লেখক।
জন্ম ও শিক্ষাজীবন
যতীন্দ্রনাথ সেনগুপ্তের জন্ম পশ্চিমবঙ্গের পূর্ব বর্ধমান জেলার পাতিলপাড়ায় মাতুলালয়ে । পৈতৃক নিবাস পশ্চিমবঙ্গের নদীয়া জেলায় শান্তিপুরের অদূরে হরিপুর গ্রামে। তিনি ১৯১১ সালে হাওড়ার শিবপুর ইঞ্জিনিয়ারিং কলেজ থেকে স্নাতক পাশ করেন।
সাহিত্যজীবন
পেশাগত জীবনে তিনি ছিলেন প্রকৌশলী এবং নদীয়া জেলা বোর্ড ও কাশিমবাজার স্টেটে তিনি ওভারসীয়ার হিসেবে কাজ করেন। বাংলা কাব্যকে তিনি সনাতন ভাবালুতা ও রহস্যময়তার নিগড় থেকে মুক্ত করতে যত্নবান ছিলেন। সেজন্য বাংলা কাব্যকে অবাস্তব কল্পনার জগৎ থেকে কঠোর বাস্তবে নিয়ে আসার ক্ষেত্রে তাকে একজন পথিকৃৎ বলা চলে। বোধগম্যতার কারণেই তার কাব্যে ব্যাঙ্গের সুর তীব্র এবং কাব্যের নামকরণও তাই ভিন্নধর্মী।
হাবিলাসদ্বীপ ইউনিয়ন
হাবিলাসদ্বীপ বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
আয়তন
হাবিলাসদ্বীপ ইউনিয়নের আয়তন ২,১৬৮ একর (৮.৭৭ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী হাবিলাসদ্বীপ ইউনিয়নের মোট জনসংখ্যা ২০,৬৬১ জন। এর মধ্যে পুরুষ ১০,৪৭১ জন এবং মহিলা ১০,১৯০ জন। মোট পরিবার ৩,৮২৩টি।
অবস্থান ও সীমানা
পটিয়া উপজেলার উত্তরাংশে হাবিলাসদ্বীপ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের পূর্বে ধলঘাট ইউনিয়ন ও জঙ্গলখাইন ইউনিয়ন, দক্ষিণে জঙ্গলখাইন ইউনিয়ন ও কুসুমপুরা ইউনিয়ন, পশ্চিমে কোলাগাঁও ইউনিয়ন এবং উত্তরে বোয়ালখালী উপজেলার শাকপুরা ইউনিয়ন ও সারোয়াতলী ইউনিয়ন অবস্থিত।
প্রশাসনিক কাঠামো
হাবিলাসদ্বীপ ইউনিয়ন পটিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
যোগাযোগ ব্যবস্থা
হাবিলাসদ্বীপ ইউনিয়নে যোগাযোগের প্রধান ৩টি সড়ক আরাকান সড়ক, কর্ণফুলি-হাবিলাসদ্বীপ সড়ক এবং পাঁচরিয়া হতে ধলঘাট পর্যন্ত ছালেহ আহমদ চৌধুরী সড়ক। সব ধরনের যানবাহনে যোগাযোগ করা যায়।
ধর্মীয় উপাসনালয়
হাবিলাসদ্বীপ ইউনিয়নে ২১টি মসজিদ, ৪টি ঈদগাহ, ৯টি মন্দির ও ১টি বিহার রয়েছে।
খাল ও নদী
হাবিলাসদ্বীপ ইউনিয়নের উপর দিয়ে প্রবাহিত খালগুলো হল সেনার হাট খাল, পাঁচরিয়া খাল এবং চরকানাই খাল।
হাট-বাজার
হাবিলাসদ্বীপ ইউনিয়নের প্রধান হাট/বাজার হল
দর্শনীয় স্থান
হাবিলাসদ্বীপ ইউনিয়নের দর্শনীয় স্থানগুলোর মধ্যে রয়েছে:
উল্লেখযোগ্য ব্যক্তি
যুব ক্রিকেট ওয়াল্ড কাপ জয়ী সদস্য(২০২০)
আদানা বিজ্ঞান ও প্রযুক্তি বিশ্ববিদ্যালয়
আদানা বিজ্ঞান ও প্রযুক্তি বিশ্ববিদ্যালয় (Adana STU বা তুর্কী: Adana Bilim ve Teknoloji Üniversitesi) হলো তুরস্কের একটি পাবলিক বিশ্ববিদ্যালয়, যা আদানা শহরে অবস্থিত। যদিও বিশ্ববিদ্যালয়টি নবনির্মিত, তবু বলা হয়ে থাকে যে এটি এই অঞ্চলের মধ্যে প্রযুক্তিগত অবকাঠামোর দিক দিয়ে শীর্ষে রয়েছে। এখানে  প্রকৌশল এবং প্রাকৃতিক বিজ্ঞান ভিত্তিক বৈজ্ঞানিক গবেষণা ও শিক্ষার ওপর জোর দেওয়া হয়।
২০২২ সৌদারি কাপ
২০২২ সৌদারি কাপ ছিল একটি আন্তর্জাতিক ক্রিকেট সিরিজ যেটি ২০২২ সালের জুলাই মাসে সিঙ্গাপুরে অনুষ্ঠিত হয়। সিরিজে মালয়েশিয়া নারী ক্রিকেট দল স্বাগতিক সিঙ্গাপুরের বিপক্ষে তিনটি টোয়েন্টি২০ আন্তর্জাতিক (টি২০আই) ম্যাচ খেলে। সিঙ্গাপুর ও মালয়েশিয়া দলের অংশগ্রহণে সৌদারি কাপ ২০১৪ সাল থেকে নিয়মিত আয়োজিত হয়ে আসছে। ২০১৯ সালে সৌদারি কাপের সর্বশেষ আসর অনুষ্ঠিত হয়েছিল। সে আসরসহ পূর্বের প্রতিটি আসরেই বিজয়ী হয়েছিল মালয়েশিয়া।
সিরিজটিতে ৩–০ ব্যবধানে জয়ী হয়ে নিজেদের জয়ের ধারা অব্যাহত রাখতে সমর্থ হয় মালয়েশিয়া।
সতীনাথ ভাদুড়ী
সতীনাথ ভাদুড়ী (২৭ সেপ্টেম্বর ১৯০৬ – ৩০ মার্চ ১৯৬৫) ছিলেন একজন বিশিষ্ট ভারতীয় বাঙালি কথাসাহিত্যিক ও স্বাধীনতা সংগ্রামী। ভারত ছাড়ো আন্দোলনের সময় সমকালীন রাজনৈতিক আন্দোলনের প্রেক্ষাপটে রচিত জাগরী উপন্যাস তাঁকে খ্যাতি এনে দেয়। এই গ্রন্থটির জন্য ১৯৫০ সালে তিনি রবীন্দ্র পুরস্কার লাভ করেন। বইটি ১৯৬৫ সালে ইউনেস্কো প্রতিনিধিত্বমূলক সাহিত্যকর্মের সংকলনের অংশ হিসেবে ইংরেজিতে অনূদিতও হয়। তাঁর লেখা অন্যান্য উল্লেখযোগ্য গ্রন্থগুলি হল উপন্যাস ঢোঁড়াই চরিত মানস (দুই খণ্ডে), অচিন রাগিণী এবং জার্নাল সত্যি ভ্রমণকাহিনী। সতীনাথ ভাদুড়ী বহু ভাষায় পারদর্শী ছিলেন এবং "চিত্রগুপ্ত" ছদ্মনামেও সাহিত্য রচনা করেন।
জন্ম ও পারিবারিক পরিচয়
১৯০৬ সালের ২৭ সেপ্টেম্বর (১১ আশ্বিন, ১৩১৩ বঙ্গাব্দ, বৃহস্পতিবার) বিজয়াদশমীর দিন সন্ধ্যায় তদনীন্তন বাংলা প্রদেশের পূর্ণিয়ার (অধুনা ভারতের বিহার রাজ্যের অন্তর্গত) ভট্টাবাজারে সতীনাথ ভাদুড়ী জন্মগ্রহণ করেন। তিনি ছিলেন ইন্দুভূষণ ভাদুড়ী (১৮৬৯-১৯৪৪) ও রাজবালা দেবীর ষষ্ঠ সন্তান। সতীনাথেরা ছিলেন তিন ভাই ও পাঁচ বোন; ভাইদের মধ্যে তিনিই ছিলেন সর্বকনিষ্ঠ। সতীনাথ তাঁর জ্যেষ্ঠভ্রাতা ভূতনাথ ভাদুড়ীর বিশেষ স্নেহভাজন ছিলেন।
সতীনাথের পিতা ইন্দুভূষণ ভাদুড়ীর আদি নিবাস ছিল অধুনা পশ্চিমবঙ্গের নদিয়া জেলার অন্তর্গত কৃষ্ণনগরে। এঁদের পূর্বপুরুষ সুধাময় খাঁ লাহিড়ী ছিলেন কৃষ্ণনগরের সম্পন্ন শিক্ষিত ব্যক্তিত্ব। ইন্দুভূষণের মাতা মুক্তাকেশী দেবী ছিলেন রামতনু লাহিড়ীর ভ্রাতুষ্পুত্রী এবং একজন সংস্কৃতি-মনস্কা মহিলা। ইন্দুভূষণ ১৮৯০ সালে প্রেসিডেন্সি কলেজ থেকে রসায়নে স্নাতকোত্তর পরীক্ষায় উত্তীর্ণ হন। এরপর কিছুকাল দুই ভাই চন্দ্রভূষণ ও জ্যোতিভূষণের সঙ্গে একযোগে অধ্যাপনাও করেন। পরে আইন পাস করে আত্মীয় ভুবনমোহন সান্যালের পরামর্শক্রমে ১৮৯৬ সালে পূর্ণিয়া চলে আসেন এবং সেখানকার আদালতে ওকালতি শুরু করেন। নিজের চেষ্টায় অল্পদিনের মধ্যেই সে ব্যবসায়ে সাফল্যও অর্জন করেন। ১৯৪০ সাল পর্যন্ত তিনি পূর্ণিয়া আদালতে ওকালতি করেছিলেন। এর মধ্যে ১৯৩২ থেকে ১৯৩৯ সালের সেপ্টেম্বর পর্যন্ত পুত্র সতীনাথও তাঁকে ওকালতি ব্যবসায়ে সহায়তা করতেন। বিশিষ্ট হিন্দি কথাসাহিত্যিক ফণীশ্বরনাথ রেণু ছিলেন সতীনাথের বাল্যবন্ধু। সতীনাথ ও ফণীশ্বরনাথের পিতারা ছিলেন কর্মসূত্রে একে অপরের বিশেষ পরিচিত। সতীনাথের মা রাজবালা দেবী ছিলেন হরিমোহন লাহিড়ীর কন্যা। বাবার চেয়ে মায়ের সঙ্গেই সতীনাথ ও তাঁর ভাইবোনেদের বেশি ঘনিষ্ঠতা ছিল। শৈশবে সতীনাথ বেশি অসুখবিসুখে ভুগেছিলেন। দু’বার নিউমোনিয়া ও প্রায়শই জ্বরে আক্রান্ত হতেন বলে দুর্বল সন্তানের প্রতি রাজবালা দেবীর মনোযোগও ছিল অধিক।
শিক্ষা
সতীনাথের বিদ্যালয় শিক্ষার সূত্রপাত পূর্ণিয়া জেলা স্কুলে। ১৯২৪ সালে ম্যাট্রিকুলেশন পরীক্ষায় প্রথম বিভাগে উত্তীর্ণ হওয়ার পর তিনি পাটনার সায়েন্স কলেজ থেকে আইএসসি পাস করেন এবং ১৯২৮ সালে অর্থনীতিতে স্নাতক হন। এই বছরই তাঁর মা রাজবালা দেবীর মৃত্যু ঘটে। এরপর ১৯৩০ সালে সতীনাথ অর্থনীতিতে স্নাতকোত্তর পরীক্ষায় উত্তীর্ণ হন এবং পরের বছর পাটনা ল কলেজ থেকে বিএল পাস করেন।
কর্ম ও সাহিত্য জীবন
১৯৩২ থেকে ১৯৩৯ সাল পর্যন্ত সতীনাথ বাবার সহকর্মী রূপে পূর্ণিয়া আদালতে ওকালতি করেন। এই সময় তিনি বলিপ্রথা রদ ও মদের দোকানে পিকেটিং আন্দোলনের মতো বিভিন্ন সমাজসেবামূলক কাজেও জড়িয়ে পড়েছিলেন। বাড়ি বাড়ি ঘুরে বই সংগ্রহ করে পূর্ণিয়া গ্রন্থাগার স্থাপনেও অগ্রণী ভূমিকা গ্রহণ করেন সতীনাথ। পরবর্তীকালে এই গ্রন্থাগারটির নাম সতীনাথের পিতার নামানুসারে রাখা হয় ইন্দুভূষণ সাধারণ গ্রন্থাগার। প্রায় একক উদ্যোগেই তিনি পূর্ণিয়ায় বাংলা পত্রিকা ক্লাব গঠন করেন এবং সাহিত্য পাঠ, স্মরণশক্তি প্রতিযোগিতা, সাহিত্যিকদের আড্ডা প্রভৃতির প্রচলন ঘটান। এই সূত্রেই তিনি বিশিষ্ট সাহিত্যিক কেদারনাথ বন্দ্যোপাধ্যায়ের সান্নিধ্য লাভ করেন। ইতিমধ্যে মহাত্মা গান্ধীর অহিংস নীতির প্রতি আকৃষ্ট হয়ে সক্রিয়ভাবে অসহযোগ আন্দোলনে যোগদান করেন। এই সময় পুলিশের চোখ এড়িয়ে গভীর রাতে বিভিন্ন অঞ্চলে ঘুরে তিনি স্বাধীনতা আন্দোলনের বার্তা পৌঁছে দিতেন। ১৯৪০ সালের জানুয়ারি মাসে প্রথমবারের জন্য কারারুদ্ধ হন সতীনাথ। ১৯৪২ সালে ভারত ছাড়ো আন্দোলনের সময় দ্বিতীয়বার কারাবাসকালে তিনি জেল ভেঙে পালানোর চেষ্টা করেছিলেন। তাই তাঁকে ভাগলপুরের সেন্ট্রাল জেলে স্থানান্তরিত করা হয়। এই সময়টিই ছিল তাঁর বিখ্যাত উপন্যাস জাগরী রচনার প্রস্তুতিকাল। ১৯৪৪ সালে তৃতীয় কারাবাসকালে তাঁর সঙ্গী ছিলেন ফণীশ্বরনাথ রেণু, অনাথবন্ধু বসু, ফণীগোপাল সেন, জয়প্রকাশ নারায়ণ, শ্রীকৃষ্ণ সিংহ, অনুগ্রহ নারায়ণ সিংহ প্রমুখেরা। এরপর ১৯৪৫ সালে প্রকাশিত হয় জাগরী।
কংগ্রেস ত্যাগ
স্বাধীনতা আন্দোলনের সময় সতীনাথ ভাদুড়ী ভারতীয় জাতীয় কংগ্রেসের সক্রিয় কর্মী এবং পূর্ণিয়া জেলা কংগ্রেসের সভাপতি ছিলেন। কিন্তু দলের অভ্যন্তরীণ দুর্নীতি ও দলাদলিতে অতিষ্ঠ হয়ে ১৯৪৭ সালে কংগ্রেস ত্যাগ করে তিনি সমাজতন্ত্রী দলে যোগ দেন। এক পুরনো গ্রামীন পার্টিকর্মীর কাছে কংগ্রেস ছাড়ার কারণ প্রসঙ্গে তিনি বলেন যে, কংগ্রেসের কাজ ছিল স্বাধীনতা অর্জন করা; সেই কাজ সম্পূর্ণ। এখন ‘রাজকার্য’ ছাড়া আর কংগ্রেসের কোনও কাজ নেই।
সম্মান ও শেষজীবন
কংগ্রেস ত্যাগের পর সতীনাথ পূর্ণিয়ায় কিশোর ও যুবকদের জন্য ব্যায়ামাগার গঠন করেন এবং শনিবারের সাহিত্যবাসর পরিচালনা করতে থাকেন। ১৯৪৯ সালে তিনি প্যারিসে যান; কিন্তু ছাড়পত্রের অভাবে স্পেন ও সোভিয়েত রাশিয়ায় যেতে পারেননি। বিদেশে থাকাকালীনই ১৯৫০ সালে তিনি জাগরী উপন্যাসের জন্য রবীন্দ্র পুরস্কার প্রাপ্তির সংবাদ পান। তিনি এবং নীহাররঞ্জন রায় ছিলেন এই পুরস্কারের প্রথম প্রাপক। সেই বছরই দেশে ফিরে আসেন সতীনাথ। তাঁর সত্যি ভ্রমণকাহিনী বইটি এই সময় রচিত হয়। বিশিষ্ট হিন্দি সাহিত্যিক ফণীশ্বরনাথ রেণু তাঁর জীবনীমূলক স্মৃতিকথা ভাদুড়ীজী রচনা করেন, যা হিন্দি সাহিত্যে একটি বিশিষ্ট গ্রন্থ।
মৃত্যু
১৯৬৫ সালের ৩০ মার্চ মাত্র আটান্ন বছর বয়সে পূর্ণিয়াতেই সতীনাথ ভাদুড়ীর মৃত্যু ঘটে।
সাহিত্যকর্ম
সতীনাথ ভাদুড়ী বহুপ্রসূ লেখক ছিলেন না। তাঁর উপন্যাস, গল্প-সংকলন ও অন্যান্য রচনা সংকলনের সংখ্যা মাত্র চোদ্দো। নিছক জনপ্রিয় কথাসাহিত্য রচনাও তাঁর লক্ষ্য ছিল না। অরুণকুমার মুখোপাধ্যায় লিখেছেন, "সতীনাথ ভাদুড়ীর জন্য বস্তুত পাঠকসমাজ প্রস্তুত ছিলেন না, ‘জাগরী’ উপন্যাস কয়েকজন প্রখ্যাত প্রকাশকের দ্বারা প্রত্যাখ্যাত হওয়ার পরে প্রায়-অপরিচিত প্রকাশকের দ্বারা প্রকাশিত হয়। প্রথম রবীন্দ্র পুরস্কারে (১৯৫০) সম্মানিত হওয়ার পরেই পাঠকসমাজের দৃষ্টি পড়ে ‘জাগরী’র লেখকের প্রতি এবং আজ পর্যন্ত অনেকেই ‘জাগরী’ ছাড়া সতীনাথ ভাদুড়ীর অন্যান্য রচনার বিশেষ খোঁজ রাখেন না।" এই প্রসঙ্গে অরুণকুমার দেখিয়েছেন যে, জাগরী (একাদশ মুদ্রণ) ও সত্যি ভ্রমণকাহিনী (তৃতীয় মুদ্রণ) ছাড়া সতীনাথের কোনও বইই দ্বিতীয় মুদ্রণের মুখ দেখেনি। নিজের লেখা নিয়েও আত্মতুষ্ট হতে পারতেন না তিনি। লেখা নিয়ে নিরন্তর পরীক্ষানিরীক্ষা চালিয়ে যান।
জাগরী
জাগরী (১৯৪৫) সতীনাথ ভাদুড়ীর প্রথম উপন্যাস। গঠনকৌশল, চরিত্র-সৃষ্টি ও বিষয়বস্তুর সকল দিক থেকেই এটি বাংলা সাহিত্যের অন্যতম শ্রেষ্ঠ উপন্যাস হিসেবে স্বীকৃতি লাভ করেছে। উপন্যাসটির উপজীব্য বিষয় হল রাজনীতির আবর্তে এক পরিবারের বাবা, মা ও দুই পুত্রের কথা। এক পুত্রের সাক্ষ্যের ফলে আরেক পুত্রের মৃত্যুদণ্ডের আগের রাতের ঘটনা চারটি চরিত্রের স্বগতোক্তির মধ্যে দিয়ে ফুটে উঠেছে।
ঢোঁড়াই চরিত মানস
দুই খণ্ডে প্রকাশিত ঢোঁড়াই চরিত মানস (১৯৪৯-৫১) উপন্যাসের পটভূমি বিহারের জিরনিয়া শহরের অদূরে তাৎমাটুলি। জাতে তাঁতি এই তাৎমাদের বৃত্তি ঘরামি ও কুয়োর বালি ছাঁকা। পাশের ধাঙ্গড়টুলিতে বড়ো হওয়া পরিত্যক্ত অনাথ বালক ঢোঁড়াই এই উপন্যাসের নায়ক। স্বাধীনতা আন্দোলনের শেষ পর্বের প্রেক্ষাপটে রচিত এই উপন্যাসে লেখক নায়ক ঢোঁড়াইকে করে তুলেছেন রামচন্দ্রের আধুনিক সংস্করণ। রাজনৈতিক চেতনা সমাজের নিচুতলায় প্রবেশ করে কীভাবে মানুষের দৃষ্টিভঙ্গি বদলে দেয় এবং ঢোঁড়াইকে "রামায়ণজী"-তে পরিণত করে, তা-ই এই উপন্যাসের উপজীব্য। শিশিরকুমার দাশের মতে, "এই কাহিনীতে অন্তর্লীন হয়ে আছে তুলসীদাসের রামচরিতমানস। রাজনীতি ও সমাজ পরিবর্তন ও সমাজের অন্ত্যজ মানুষের বিশ্বস্ত রূপায়ণ এবং রামচরিতমানসের সঙ্গে আধুনিক কাহিনীর অন্তর্বয়ন এই তিনদিক থেকে এই আখ্যান বাংলা সাহিত্যের শ্রেষ্ঠ রচনাগুলির অন্যতম।"